RURAL DEVELOPMENT MINISTER HOVIN MGNREGA STATE EMPLOYMENT GUARANTEE COUNCIL THUKHAWM,"775/2024-2025 Aizawl the 12 th June, 2024 : Vawiin khan MGNREGS hnuaia State Employment Guarantee Council chu an Chairman Prof. Lalnilawma, Rural Development Minister hovin Aijal Club Conference Hall, Khatla-ah an thukhawm. Meeting kaihruaitu Prof. Lalnilawma chuan MGNREGA chu Rural development Department hnuaia scheme lian ber leh thingtlang mipuiten an hman tangkai ber a nih thu sawiin, kan kalpui dan azirin hmasawnna min thlenin min thlen lo thei a, hei vang hian inkaihhruaina dan awmsa hnuaiah uluk tak leh felfai taka kan kalpui a pawimawh a ni, a ti a. MGNREGA guideline in convergence a ngaih pawimawh tih sawiin, tun dinhmunah hei hi a nih dan tur ang takin kan la kalpui tawk lo deuh niin a lang a, mumal leh fawmkim zawka kalpui dan zawn a tul tih a sawi bawk a ni. Minister hian Rural Development hnuaia thawktute inpekna fakawm a tih thu sawiin a bik takin Social Audit Unit (SAU) in audit felfai tak nei a, report mumal taka an buatsaih chu fakawm a tih thu a sawi a, audit report atangin hmasawn zelna tur leh inenfiah ngai laite a hriat theih dawn a, hei hian rah tha a chhuah ngei ang a ti a ni. He thutkhawmna-ah hian MGNREGA Mizorama kalpui anih dan te, harsatna leh hmachhawp bakah hmasawn dan te thlirho a ni a, he hunah hian kum hmasa lama hmalakna hlawhtling zingah Mizoram MGNREGA Personnel (Recruitment and Conditions of Contract) Guidelines, 2022 notify a nih tawh thu tarlan a ni a. MGNREGA hnuaia Contract Employtee te hlawh tihpun a nih tawh thu tarlan a nib awk. Vantlang/khawtlangin an chhawr tangkai tur community assets siam nana material component inhman tawm dan kalpui mek te thlirho leh sawiho a ni a. MGNREGA hnuaia administrative cost hman dan kalphung leh MGNREGA hnuaia thawkte tana Employee Provident Fund ruahman chungchangte pawh sawiho a ni. Social Audit Unit in kum kalta chhunga Audit an neih report thlirho niin uluk tak leh chipchiar taka sawiho a ni a. Line Department hrang hrang ten an scheme neih te convergence hmanga awmze nei zawka kalpui a nih theih sawiho a ni a, he sawihona ah hian Mizoram sawrkar hnuaia department 12 – Rural Development, Agriculture, Horticulture, Irrigation & Water Resources, Fisheries, Sericulture, AH & Vety, PHE, EF&CC, PWD, LRS&WC, Social Welfare, Tribal Affairs & Women & Child Development hotute an tel a ni. Attachment Loading attachment...",Dated: 12 th Jun 24 3:14 PM,https://dipr.mizoram.gov.in/post/rural-development-minister-hovin-mgnrega-state-employment-guarantee-council-thukhawm1718185485